rlitschk/wikidir huggingface dataset:
A Autor (lat.: auctor; Uaheba, Schepfa, Föadara, Vaonlassa) is da Vafossa oda geistige Uaheba von am Weak. Dobei hondlts se meist um Weak vo da Litaratua im weitestn Sinn. Autorn wean im Oanzlna untaschiedn unta ondam ois Schriftstella sowia ois Fochbuach-, Leabuach-, Sochbuach-, Drehbuach-, Feanseh-, Opern- oda Bühanautor. Seijtna wead, mia am deitlichn juristischn Beiklong, ois Autor da Uaheba vo am Weak vo da nichtliterarischn Kunst (etwa Musi, Fotografie, Fuijmkunst) unn vo da Wissnschoft vastondn Unübli scheints aa, konkrete Poesie, visuelle Poesie oda Woatbuida ois vo Autorn gschoffn zua bzeichna. As Vaständnis vo da Autorschoft is gschichtlichn Vaändarunga untawoafn. Im Middloita vaweisn de Bgriff Autor unn Autorität mid groußa Seijbstvaständlichkeit aufananda. Vo da Rechtssproch heakemand, bzeichnat auctor an Uaheba, Vafossa oda Sochwoita vo am Weak. Dodobei schliaßt de Woatbdeitung, ondas ois in da Neizeid, grundsätzli den Aspekt vo da Autorität (auctoritas) eih: Vafossa sand gmoant, de a hous Oseng eawoamn unn a broade Onakennung gfundn homn. Bsundas de medialn Umbrüch vo da Mündlichkeit zua Schrift unn vo da Hondschrift zum Buachdruck hom de Oblesung vo da Peason vom Autor unn ihra Autorität vo eanam (reproduziaboan unn voa Vafejjschung zu schitzandn) Weak gföadat, znächst jedoch eha in Gattunga vo da theologischn
Schneckn (Gastropoda) san Viecha aus da Glass vo de Molluskn (Mollusca). Ma kennd meah wia 43.000 Oatn, des haaßt, 78% vo olle Molluskn- Oatn san Schneckn. Se lebm aufn Laund genau a so ois wiar im Wossa. Nembei gibt’s aa no amphibische Fuaman. Schneckn kennan klaana ois wiar 1 mm, owar aa greßa wiar 1 m sei. Ois Fossilian kennd ma Schneckn seidn Kambrium. De uaspringliche Fuam vo an Schneck is da Heislschneck, den wos ma vo da Koich- Schoin (Heisl) her dakennd. A Bsundaheid vo de Heislschneckn is, dass a Deu vo eahnan Keapa a Torsion zagt, des haaßt, dass a wiar a Spiroin aufgroid is. De Evolution hod owar aa Schneckn ohne an Heisl aussebrocht, de wos ma ois Nocktschneckn kennd. „Heislschneck“ und „Nocktschneck“ san owa kaane taxonomischn Begriff, weu Nocktschneckn aus vaschiedane Famülian entstaundn san, de wos goa net midanaund vawaundt san. Is Heisl losst se in zwaa Schichtn untadeun: is Ostracum, des wos in easchta Linie aus Koich gmocht is und is Periostracum, des wos aus Eiweiß is. Is Periostracum is de Schicht, de wos in Heisl de Foab gibt. Is Heisl wiad vo untn her vom Waachkeapa, und zwoar vom Mauntl, aufbaud. Vom Ausschaung her
A Sonatn is a Musikstück, des wos füa gwöhnlich von am Klaviaspieler und am Streicha oda am Bläsa gspüt wird. Es gibt aa Solo - Sonatn, die wos nua von am Streicha oda Bläsa gspüt wern, und natürlich aa wöche füa Klavia, die wos aba net als Solo-, sondan nua ois Klaviasonatn bezeichnet wern. Sonatn gibts seit da Barockzeit und wern aa heit no gschriam. Ollerdings hot si da Oufbou gändat. Seit da Klossik gibts den sognonntn Sonatnhouptsotz, dea wos in drei Teile gliedat is (Exposition, Duachführung und Reprise). Da zweite Sotz is meistns longsom. Manche Sonatn ham aa mea ois drei Sätze, vü endn aba mit am schnön Finale.
Code-Switching sogt ma dazua, waun wea bain ren fu oana Schbroch zu da aundan hin- und hea hupft oda a fu oam Dialekt zum aundan. Dea englische Begrif kimt aus da Diglossi-Foaschung, wo s Gredad fu de Leit in zwoa- oda measchbrochige Gsöschoftn untasuacht wiad. Code-Switching kau obsichtli oda unobsichtli gmocht wean, es kau sei das in oam Text hin und hea gschbrunga wiad, oda sogoa in am Soz oda sogoa in oam zaumgseztn Woat. In da Foaschung wiad Code-Switching heit ois gauns noamals Fenomen gseng, waun zwoa oda mea Schbrochn oda a Dialekt zaum keman und fu ana Grupn fu Leit gret und faschdaundn wean.
Amsterdam is de Haptstod vo Holland und hod 838.338 Eihwohna (am 1. Aprui 2016). Wemma des etz ois Agglomeration Grouß-Amsterdam oschaud, kimmd ma af uma 1,3 Milliona (2012). Amsterdam und ois wos do neadli no dazughead, nennd ma Randstad, do wohna donn umara 2,4 Milliona Leit (2012). Da Regiarungssitz is owa ned z Amsterdam, sondan z Den Haag. Amsterdam liegt in da Provinz Noadholland, on da Mindung vo da Amstel und vom IJ ins IJsselmeea. Amsterdam is duach'n Noadseekanoi mid da Noadsee vabundn, mid am Domm geng Iwaschwemmunga gschitzt und vo zoihreichn Grachtn duachzong. Amsterdam is af uma 5 Milliona Hoizpfeila baud worn. Da Nam kimmt vo om Domm, wo im 13. Jh. mid ana Schleisn am Fluss da Fluss Amstel baut woan is. An da Stej vom Amstel-Domm is im Laff vom Middloita a städtischa Plotz entstondn, dea wo no heit Dam hoaßt und da Middlpunkt vo da Stod Amsterdam is. Amsterdam-Centrum Innastod (Zentrum, mid Joadaan, am Grachtngiatl und Oostelijke Eilanden) Da Westn vo da Stod: Westerpark (Spaarndammerbuurt, Staatsliedenbuurt, Frederik Hendrikbuurt) Amsterdam Oud-West (Helmersbuurt, Kinkerbuurt, Vondelbuurt) De Baarsjes (Mercatorbuurt, Admiralenbuurt) Bos en Lommer (mid am Doaf Sloterdijk) Geuzenveld-Slotermeer (Slotermeea, Spieringhorn) Osdorp (Osdorp, MAP) Slotervaart (Overtoomse Veld, Nieuw-Sloten) Westpoort (Westlichs
Da Michael Francis Foley oda kuaz Mick Foley is am 7.Juni 1965 in Bloomington, Indiana auf d'Wöd kema, ea is a US-amerikanischa Wrestler, schreibt oba mittlaweile aa Kindabiacha und Autobiografien. Da Mick orwad deazeid fia TNA Wrestling. Bekaunt is a vorollem mid seine Wrestlingpseudonymen Cactus Jack, Mankind und Dude Love worn. Da Foley is laut Angabn 188 cm grouß und hod 127 kilo. Beim 2008er WWE Royal Rumble hoda ois Schutz fian Hornswoggle middau. Von Aprü bis August 2008 wor da Foley a Kommentator vo SmackDown!. WWE-Profil vom Mick Foley Mick Foley on MySpace Literatur von und über Mick Foley im Katalog der Deutschen Nationalbibliothek Commons: Mick Foley – Oibum mit Buidl, Videos und Audiodateien
Johann Christoph Friedrich vo Schiller (amtle: Johann Christoph Friedrich von Schiller (* 10. Novemba 1759 z Marbach am Neckar; † 9. Mai 1805 z Weimar) wor a deitscha Dichta, Philosoph und Historika. Ea guit ois da bedeitendste deitsche Dramatika. Aa ois Lyrika wor a sea eafoigreich: Seine Balladn zejn zu dena beliabtestn deitschn Gedichtln. Schiller gheat mit Wieland, Goethe und Herder zum Viagestian vo da Weimarer Klassik. Die Räuber (darin das Hektorlied) (1781) Kabale und Liebe (1783) Die Verschwörung des Fiesco zu Genua (1784) Körners Vormittag (1787, szenischer Scherz, wohl zu Körners 31. Geburtstag aufgeführt) Don Karlos (1787/88, heute meist Don Carlos) Wallenstein-Trilogie (1799) Maria Stuart (1800) Die Jungfrau von Orléans (1801) Die Braut von Messina (1803) Wilhelm Tell (1803/04) Die Huldigung der Künste (1804) Demetrius (unvollendet, 1805) Der Verbrecher aus verlorener Ehre (1786) Der Geisterseher (Fragment) Eine großmütige Handlung Elegie auf den frühzeitigen Tod Johann Christian Weckherlins (um 1781) Ode an die Freude (1786) Resignation (1786) Die Götter Griechenlands (erste Fassung 1788, zweite Fassung 1800) Hektors Abschied (1790) Das verschleierte Bild zu Sais (1795) Die Teilung der Erde (1795) Der Taucher (1797) Die Kraniche des Ibykus (1797) Ritter Toggenburg (1797) Der Handschuh (1797) Der Gang nach dem Eisenhammer (1797)
Da Irish Dance is aa vo de irischn Voikstänze heagleitete Taunzsportoat. De Iren kennan in eanara Musi a paar verschiedene Rhythmen (Reel, Jig, Hornpipe, Polka). Passnd zua der jeweiligen Musi wern dann de verschiedenen Schritt dazua gmacht. Danzn dans entweda in woache Schua (Soft Shoes), de dan staad, oder in harte Schua (Hard Shoes), den dan laut. Des letztere is aa bekannt ois Irish Tap Dance. Charakteristisch für dene eanan Stil is de aufrechte Hoitung, de gschtreckten Arm eng am Körper und de schnejnn Fuaßbewegungen. Zu am Voiksdanz ghert natürlich aa a Tracht. Bei de Weibsn san des recht wuid bstickte Gwanda, weiße Kniastrümpf, a Perückn mit ganz kloane Löckerl und om drom is a Diadem. De irischen Mannaleit trogn Hosn und Hemd und an Kummerbund. De Iren fangan normalerweise recht fria, so mit vier oda fünf jahr o. Die oanzlna Schuin gengan aa auf Wettkämpfe (feis, in da mehrzoi feiseanna, des schpricht ma "fesch", is oiso fast a boarisch' wort). Ma kon de danz grob aufteilen in danz für oanzelne (solo) und mehrane (céilí). Bekannt is des ganze bei uns worn durch Showtänz wia "Da Lord Of The Dance" oda "Riverdance".
Vorlage:Infobox Staat/Wartung/NAME Buigarien is a Republik in Sidosteiropa, de on: Griachaland, Mazedonien, Rumänien, Serbien und on de Tiakei grenzd. Buigarien liegd om Schwoazzn Meea. Buigarien woa long a Zarnreich, des wo se militärisch mid'm Byzantinischn Reich messn hod kenna. Mid'm Niedagong vo Byzanz is aa Buigarien a Tei vom Reich vo de Osmanen worn. Buigarien hod se mid russischa Huif vom Osmanischn Reich om 3. Meaz 1878 fia unobhängig eaklead, oeakonnd worn is des om 22. Septemba 1908. Im Easchtn und Zwoatn Wejdkriag hod's Land af da Seitn vo de Middl- bzw. Axnmächt kämpfd. Noch'm End vom Zwoatn Wejdkriag is Buigarien unta sowjetischn Eihfluss kemma und is Tei vom Warschaua Pakt worn. Des End vo da kommunistischn Ära is 1990 duach freie Woihn eihgleidd worn. Seitdem san politische und wiatschoftliche Refoamen gmochd worn. Buigarien is seit 1. Jenna 2007 Midglied vo da Eiropäischn Union. Buigarien is a Zentroistoot, dea in 28 Vawoitungsbeziak (Област) gliedad is. Uma 88 Prozent vo de Eihwohna ghean da buigarisch-orthodoxn Kiach o, uma 10 Prozent san Moslems. Ethnisch san uma 85 Prozent vo de Eihwohna Buigarn, uma 10 Prozent Tiakn (Voikszejung 1992: 822.000), uma 3-4 Prozent san Roma (Voikszejung 1992: 288.000) und buigarische Moslems, de Pomakn
Bad Ketzing is a Stod im Obapfoiza Landkroas Cham in Ostbayern und seitm Dezemba 2005 is vom Stoot ois Kneippheibod oeakannt. De Stod liegt am neadlichn Fuaß vom Kaitasbeag im Noadn vom Boarischn Woid. Da Oidlandgreis Ketzing (Niedabayern bis 1972) is da neadlichste Tei vom Behmawoid af da boarischn Seitn. Wei Ketzing ja a Kneippbad is, gibts natirli aa an Kurpark, wo zum Beispui noch da Kneippmethodn Wossatretn konn. Z Ketzting gibts aa a bekannte Brauarei. Da Lindner is a Bierbraua mit am zimftigen Stibal und an scheena Biagoatn, wo ma zu seim Bier aa wos Gscheids essen ko. Hintam Biergoatn hod da Lindna a Hoin, wo a saubare Stoakbierfestl obhoidt. Außadem san do scho bekannte Leid wia da Polt, Biermösl Blosn, Haindling oda da Stoiber Edi aftretn. Da Pfingstritt z Ketzting zejd za de gresstn Reitprozessiona vo Eiropa. Bad Ketzing hod aa einige Schuihaisa, olle auf oam Berg ohm. Drum song de Ketzinger aa manchmoi Schuiberg dazua. Auf dem Schuiberg gibts a Grundschui, a Haptschui, a Färderschui, a Realschui (RS Bad Ketzing), a Gymnasium(BSG) und a Berufsschui. Harald Stark: Die Familie Notthafft - auf Spurensuche im Egerland, in Bayern und Schwaben. Späthling, Weißenstadt 2006. ISBN 3-926621-46-X (zan Ortstei Grub)
Farchat isch a Gmoa an ouwaboarischn Landkroas Garmasch-Patakurch mit 3.624 Ejwohna (31. Dez. 2014). Farchat lieg a da Luisa a da Regiou Zugspitzland an Werdnfoisa Land. Dej Gmoa lieg zwischn zwoa Gebirg, dejs oane isch as Ammagebirg wou d'Sunn untageat un wou d'Sunn aufgeat, dejs isch as Eschdagebirg. Garmasch-Patakuarch isch südle ebba 4 Kilometa weida un im Nordn kimmscht noch ebba 80 km auf Minchn eje. Es exischtiern fuignde Marchen: Farchat Um ebba 600 n. Kr. san am Toi a da oidn Rejmastraß, da Via Claudia Auguschta, vou deara ma a bor Sticklan nou ganz guad fohrn hot kenna, nuije Ortschaftn gründat worn. Do dabej war ou Farchat. Dej easchtn Leid, dia wou do gwount hom, hom ihrn Ort noch da Farch, dej wou üwaroi wüd gwachsen isch, Forchheida g'nennt. Dej easchtn Derfla warn wohrscheinle nou Heidn un hom eana Hörwa in Form vou oafache Huizhittna kheid. Sou umra 750 sen irische un schottische Mönch as Ouwaland kemma und hom dej Ejwohna zum Chrischtentum bekehrt. Ma geat ou davou aus, dass um dej söbe Zeit auf aran oiden heidnischen Blotz dej easchte Huizkurch baut worn isch. Dejs easchte moi auf an Zejtl aufgschriem hot ma Farchat an Joar 807. Do
De Soizburga Londeshymne is vom Priaster Pichler Anton textt und vom Komponistn Sompek Ernst vatont worn. Si is am 15. Mai 1928 duachn Schülerkor vo da Buama-Voiksschui St. Andrä zum easchtn Moi aufgfirt worn. Am 24. Mai 1928 hod da Soizburga Londtog de Hymne zur offizielln Londeshymne erklärt. Waidaus bekonnter (und populärer) ois d' Londeshymne is ower s Liadl „Mai Hoamat, mai Soizburg“ vom Pflanzl Otto (Text) und Julius Welser (Musik). Da Rainermarsch vom Schmid Hans hod aa oft de Funkzion vo da Soizburga Laundeshymne. Text is im originaln Wortlaut (in Deitsch): Land unsrer Väter, lass' jubelnd dich grüßen, Garten behütet von ew'gem Schnee, dunkelnden Wäldern träumend zu Füßen friedliche Dörfer am sonnigen See. Ob an der Esse die Hämmer sich regen oder am Pfluge die nervige Hand, Land unsrer Väter, dir jauchzt es entgegen: Salzburg, o Salzburg, du Heimatland! Land unsrer Väter, dir jauchzt es entgegen: Salzburg, o Salzburg, du Heimatland. Wie aus des Ringes goldenem Reifen funkelt der Demant, der Wunderstein, grüßt aus der Hügel grünendem Streifen Salzburg, die Feste im Morgenschein. Und wenn die Glocken den Reigen beginnen rings von den Türmen vergangener Zeit, schreitet durch einsamer Straßen-Sinnen Mozart und seine Unsterblichkeit. Sollten die Länder der Welt
Led Zeppelin (ˌlɛdˈzɛplɪn) is a englische Rockband vo de 1960er und 1970er Joa. Se guitn ois Pioniere vom Hard Rock und Heavy Metal. De spuin aba a no a weng Blues und Folkrock. De Band hot vo 1968 bis zua Aflösung 1980 immer mit de gleichn Leid gspüd. Da Robert Plant (Gsang), Jimmy Page (Gitarr, Mandolina), John Paul Jones (Bass, Keyboard, Orgel, Mellotron) und 'm Schlogzeiger und Percussionspieler John Bonham. Letztara is im Septemba 1980 verstorbn. Am 10. Dezemba 2007 woa a Re-Union Konzert unta ehrnam oidn Nama 'Led Zeppelin', am Schlogzeig war am John Bonham sei Bua, da Jason g'hockt. Oiso de Ofäng kenna af de britische Rockband The Yardbirds bezong werdn. Da Jimmy Page hat do ab '66 Bass und späda E-Gitarr gspuid. Nachdem da Jeff Beck und späda a da Keith Relf und da Jim McCarty wegganga san, hot da Jimmy Page und da übrige Bassist Chris Dreja de Band umbaud. Z'eascht woit da Jimmy Page den Schlogzeiga B.J. Wilson und an Terry Reid, beide vo Procol Harums, die woitn oba net. Da Terry Reid hat dann an Robert Plant vorgschlong, der z'eascht bei Hobbstweedle gsunga hat. Der hat dann gmoant dass den Schlogzeiga John Bonham afnehma
Seit 2002 san de Schauringa (dengl. Wrestler) in da WWE in zwoa Kada (dengl. Roster) afteit, de wo jeweis a oagne Ringaschau (dengl. Wrestlingshow) hom. De Schauringa vo da WWE werden "Superstars" und de Schauringarinna wean "Divas" gnennd. De WWE-oagne Nochwuxfeadarung ("NXT Wrestling") is in da Nochwuxliga (Development-Liga) zammgfossd. Aktuelle Titelträger der WWE (englisch) Superstars von Raw auf WWE.com Superstars von SmackDown auf WWE.com Superstars von WWE NXT auf WWE.com Florida Championship Wrestling Talent Page
D' Morktgmoa Wérfen lig so ebbas 40 km sidlich vo Soizburg in Esterraich. Si houd za. 2.975 Aiwoner (2016). D' Gmoa lig im Pongau im Soizburga Lound zwischn Tennen-, Honggebirg und Hochkenig im Soizachtoi. Zan 154 km² umfossatn Gmoagebit vo Werfm ghern aa d' Ortschoftn: Tennegg (Tenneck) s Bleabouchtoi (Blühnbachtal) Imlau (Imlau) Raitsam (Reitsam) Schortn (Scharten) Suizau (Sulzau) d' Wimm (Wimm) Werfm is oana vo d' ejtastn Morkt im Soizburga Lound. Er is zwischn 1190 und 1242 grindt woun. Werfm is da Sitz vo an soizburgerischn Pfleggricht gwen. In d' Bauernkriag 1525/1526 is Werfm koumpflos vo d' Aufständischn aignumma woun. 1731/1732 is za na grossn Protestantnvatraiwung kemman. Aufgrund vo eanana Zuagherigkait zan protestantischn Glam sand 20.000 Leit per Dekret vom Firschterzbischof vom Lound ausgwisn woun. Da Kinig Friedrich Wilhelm I. vo Praissn houd d' Flichting in Ostpraissn a noichs Lound zuagwisn. Am 25. Juli 1928 is nouch nur na oajaring Bauzeid auf 'm 1630 m houchn Rettnbouchriadl zan Odenkn an d' Vurforn d' Ostpraissnhittn aigwaicht woun. Noch da Aufläsung vom gaistlichn Firschtntum Soizburg is Werfm mid 'm grässtn Toae vom soizburgerischn Gebit 1816 z' Esterraich kemma. 1939 is d' Ortschoft Konkordiahittn (Konkordiahütte) in Tennegg (Tenneck) umbnounnt woun. Da Ortstoae Tennegg
Lianz isch a Stadt in Tiroul und a die Hauptstod von Oschttiroul. De Stod isch uma 16 km² grouß und lig do, wou die Isel in die Drau einefliaßt. In Lienz wouhnen 12.046 Leit (Stand Jenna 2016) und isch desweign a die siebtgreschte Stadt in gonz Tiroul. Außerdem spielt se in Lienz, als ibahaupt die oanzige Stod in Oschttiroul, da greschte Toal vom kulturelln, wirtschoftlichn und sozialn Leibn oo. In da Nachn von Lienz, awe weita da Drau ooweats und nit weit vom heintign Deafln Dölsach wek, hots schun in da Römerzeit a kloans Stadtl mitn Nom Aguntum geibn. Im Mittlolta hom die Grafn va Görz Lienz als senra Hauptsitz ausgsuacht. 1500 hots koane Erbn mehr ba de Görzer Grafn geibn, desweign isch Lienz sebn anen Kaiser Maximilian I. kemm, und der woa es aa, der Lienz zu Tiroul gebrocht hot. De Herrschoft in Lienz hom oba de Familie Wolknstoan-Rodnegg und es Holla Damenstift kop. Lienz und Oschttiroul woa bis aufn ins 19., 20. Jahrhundat nia bsundas grouß oda wichtig. Ersch als da Zug durchs Puschtatol gebaut woan isch und desweign a gscheide Vabindung ins reschtliche Tiroul do woa, isch de Bevölkarung gorawe ongschtiegn und a sunsch ischs mit da
Margilan is a Industriestod in da usbekischn Provinz Ferghana, de wos im Ostn des vu dem Laund gleng is. Margilan liegt auf ana Hächn vu 487 Meta, is ungefäa 40 km² groß und hod 143.600 Einwohna (1999). 30 Kilometa weida im Sidn warat Ferghana, a Gründung aus da russischn Kolonialzeit, de wos bis ins zwanzigste Joahundat in Naum Nei-Margelan ghobt hod; 70 km weida im Ostn warat Kokand. Unta de mea wia 30 Nationalitätn, de ma in Margilan findn kau, san de Usbekn (91,9% ), Russn (3,1%) und Tataren (1,4%) de wichtigan. A Legende moant, dass de Stod vom Alexander im Großn ggründt woan is. Dea soit duat a Pause gmocht hom, wos eam Hähnafleisch (murgh) und Brod (naan) gem hom und vu dea Speis lossat si da Naum vu Margilan healeitn. Valässlichare Quön song aus, dass Margilan so ums 9. Joahundert n.Chr. a wichtige Stod an da Seidnstroßn aufm Weg ibas Alai-Gebiage noch Kaschgar gwen is. Im 11. Joahundat is Margilan de greßte Stod im Ferghanatal gwen; am Aufaung vum 16. Joahundat hot da Babur, da Begründa vum Mogulreich, gsogt, dass d'Qualität vu de Granatöpfi, Marüna und vum Wüüd aus Margilan a Wahnsinn is. Außadem hod a de Leid
Da Salvador Guerrero IV (* 20. Oktoba 1970 in El Paso, Texas) is bessa bekaunt ois Chavo Guerrero, Jr. Er is a Mitglied vo da bekauntn mexikanischn Guerrero Wrestlingfamilie. Ea ist aktiva Wrestler in da WWE und hoaßt doat Chavo Guerrero Sei im November 2005 verstorbener Onkö Eddie Guerrero hod zu de bekauntestn WWE Wrestla gheat. im Herbst 2007 is a wegn Vadocht auf Doping 30 Tog suspendiert wordn. Iatzt mödt a sie oba wieda mit guadn Leistungen zruck, am 21.01.2008 hod a mid Hilfe vom Edge an CM Punk an ECW-Titel abnehmen kinna und bei WrestleMania 24 hod a sein Titl wieda valorn. World Championship Wrestling 2x WWE Cruiserweight Championship 1x WCW World Tag Team Championship (midn Corporal Cajun) World Wrestling Entertainment 1x ECW Championship 4x WWE Cruiserweight Championship 2x WWE Tag Team Championship (midn Eddie Guerrero) Wrestling Observer Newsletter awards "Tag Team vom Joar 2002" midm Eddie Guerrero GuerreroWrestling.com (Ofizielle Website) (Profü bei Cagematch) Profil bei WWE.com
Des Boarisches Hauptstaatsarchiv, hochdeitsch Bayerisches Hauptstaatsarchiv is des greßte boarische Staatsarchiv und aufgrund vo da langa staatlichen Existenz vo Bayern aa oans vo de wichtigstn Archive in Eiropa. Ois Zentralarchiv umfassts Akten vom ehemaligen Herzogtum, am Kurfürstntum und am Kinireich wia aa vom heitigen Freistaat Bayern. Es wern de Unterlagen (z. B. Urkundn, Aktn, Kartn und Pläne) vo da Vawoitung vo de fias gesamte Staatsgebiet zuständigen Behörden und Eirichtunga vo Bayern vom Aufkemma vo da Schriftlichkeit in da Vawoitung bis heit aufbewahrt. Vorgängea war des Keniglich Boarische Allgemeine Reichsarchiv, des 1921 in Bayerisches Hauptstaatsarchiv umbenennt worn is. De Bestände vom Boarischen Hauptstaatsarchiv in da Schönfeldstraß 5-11 in Minga san zua Zeit üba 3,5 Millionen Ar­chi­valieneiheitn mit in ebba 47.000 lafade Meta (lfm). Sie umfassn im oan­zel­n: fia de Zeit vor 1800 283.000 Ur­kun­dn (3.500 lfm), 600.000 Aktn und Bände (12.700 lfm) und nach Metern net er­fasste Selekten und Sammlunga von25.000 Kartn und Pläne sowia 220.000 Siegelreproduktiona und Woppnbuilda fia di Zeit nach 1800 5.300 Urkundn (90 lfm), 1.460.000 Aktn (27.800 lfm), 307.000 Kartn und Pläne, modernes Sammlungsguat (Plakate, Fluag­blat­tl, Fotos, Buidl etc.) im Umfang von 441.000 Eiheitn (1.350 lfm) und Archivalien in Fuimform mit 150.000 Eiheitn. Des Boarische Hauptstaatsarchiv gliedert
S' Liacht is dea Tei vo da elektromagnetischn Strahlung, den wo a Mensch mim Aug seng ko. Physikalisch is da wichtigste Untaschied zua am UKW-Radiosignal oda zua Röntgenstrahlung de Frequenz. Trotzdem nimmts Liacht traditionej in de Wissnschaftn a Sondastellung eih, weis fian Menschn de oanzige elektromagnetische Strahlung is, de a ohne technische Huifsmittl direkt erfahrn ko. Wissnschaftlich hod ma se scho in da Antikn mit am Liacht ausanandagsetzt. Eascht recht spaad is ma draufkemma, dass a andane Strahlung gibt. Und no spada, dass an Haffa Strahlung am Liacht recht ähnli is und de gleichn physikalischn Gsetzn untaliagt. Da Bereich vom sichtboan Liacht ko feina untateit wern und zwoar iwa de Farb. Des sigt ma recht schee beim Rengbong, in physikalische Experimente nimmt ma dafia a Prisma hea. De Farbn, de ma do sigt nennt ma de Spektralfarbn. S' Liacht hod aba a scho imma a mystische und symbolische Bedeitung. Werd do dro ling, das as Seng fian Menschn da wichtigste Sinneseidruck is und Liachterscheinunga wia d'Sunna, de Stern, Blitz und a as Feia an Menschn scho imma beeindruckt hom. De vaschiednen Artn vo elektromagnetischa Strahlung ko ma noch da Wellnläng untateiln. A bstimmte Wellnläng ko ma a in a Frequenz
De Slowakei oda amtli: Slowakische Republik, sejtna Slowakien, (slowakisch: Slovensko oda Slovenská republika) is a Stout in Middleiropa, dea wos 1992/1993 aus da Teilung vo da Tschechoslowakei heavurganga is. Si grenzt an Esterraich, an d' Tschechei, Poin, d' Ukraine und Ungarn. Said'm 29. Meaz 2004 is de Slowakei a Midgliad vo da NATO und seid'm 1. Mai 2004 gheats za da Eiropejschn Union. De Slowakai bsteht im Noadn und in da Middtn aus de za d' Karpatn ghäratn Gebiag Tatra (Tatry) und da Niedan Tatra (Nízke Tatry), Kloane Fatra (Malá Fatra), Grouße Fatra (Velká Fatra), am Slowakischn Erzgebiag (Slovenské rudohorie) und vei ondane. As Lond biatt vuaoim in da Tatra a oipinas Beijdl, im Sidn dastreckt sa se bis in d' Ungarische Tiafewane. D' hächste Dahewung is de Gerlsdorfa Spitzn (Gerlachovský štít) in da Hochn Tatra mid 2.655 Meter. De grässtn Fliss vo da Slowakei sand de Donau (am middlan Ouschnitt), de Thaiss, de Woug, de March und de Gran. De Slowakei is in ocht Londschoftsvabänd („kraj“) aitoaet. Pressburg - 419.678 Košice - 239.464 Prešov - 90.187 Nitra - 78.033 Žilina - 81.155 Banská Bystrica - 79.027 Trnava - 65.713 (Stond: 31. Dezember 2014) Im Lond lem ebbers 5,42 Millionen